CELEX: 31990R1756
Language: el
Date: 1990-06-27 00:00:00
Title: Κανονισμός (ΕΟΚ) αριθ. 1756/90 της Επιτροπής της 27ης Ιουνίου 1990 για τον καθορισμό, για τους κραμβόσπορους, τους γογγυλόσπορους και τους ηλιανθόσπορους, των ενδεικτικών τιμών και των τιμών παρέμβασης που καθορίστηκαν σε Ecu από το Συμβούλιο και μειώθηκαν λόγω της νομισματικής επανευθυγράμμισης της 5ης Ιανουαρίου 1990

Avis juridique important

|

31990R1756

Κανονισμός (ΕΟΚ) αριθ. 1756/90 της Επιτροπής της 27ης Ιουνίου 1990 για τον καθορισμό, για τους κραμβόσπορους, τους γογγυλόσπορους και τους ηλιανθόσπορους, των ενδεικτικών τιμών και των τιμών παρέμβασης που καθορίστηκαν σε Ecu από το Συμβούλιο και μειώθηκαν λόγω της νομισματικής επανευθυγράμμισης της 5ης Ιανουαρίου 1990  

Επίσημη Εφημερίδα αριθ. L 162 της 28/06/1990 σ. 0019 - 0020

***** ΚΑΝΟΝΙΣΜΟΣ (ΕΟΚ) αριθ. 1756/90 ΤΗΣ ΕΠΙΤΡΟΠΗΣ  της 27ης Ιουνίου 1990  για τον καθορισμό, για τους κραμβόσπορους, τους γογγυλόσπορους και τους ηλιανθόσπορους, των ενδεικτικών τιμών και των τιμών παρέμβασης που καθόριστηκαν σε Ecu από το Συμβούλιο και μειώθηκαν λόγω της νομισματικής επανευθυγράμμισης της 5ης Ιανουαρίου 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,  Εκτιμώντας:  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 περί καθορισμού του συντελεστή μείωσης των γεωργικών τιμών κατά την περίοδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και περί τροποποίησης των τιμών και των ποσών που καθορίζονται σε Ecu για την εν λόγω περίοδο (3) καθόρισε, στον τομέα των κραμβόσπορων, των γογγυλόσπορων και των ηλιανθόσπορων, τον κατάλογο των τιμών και των ποσών στα οποία εφαρμόζεται ο συντελεστής 1,001712 από την αρχή της νέας περιόδου εμπορίας, στα πλαίσια του καθεστώτος της αυτόματης κατάργησης των αρνητικών νομισματικών αποκλίσεων· ότι, σύμφωνα με το άρθρο 3 του κανονισμού (ΕΟΚ) αριθ. 784/90, η μείωση που θα προκύψει πρέπει να καθοριστεί, ειδικότερα, για τις τιμές και τα ποσά που καθορίστηκαν σε Ecu από το Συμβούλιο για την περίοδο εμπορίας 1990/91 και να καθοριστεί η αξία αυτών των τιμών και των μειωμένων ποσών·  ότι ο κανονισμός (ΕΟΚ) αριθ. 1317/90 του Συμβουλίου (4) καθόρισε, για την περίοδο εμπορίας 1990/91, τις ενδεικτικές τιμές και τις τιμές παρέμβασης για τους κραμβόσπορους, τους γογγυλόσπορους και τους ηλιανθόσπορους, καθώς και την προσαύξηση για τους κραμβόσπορους και τους γογγυλόσπορους « διπλό μηδέν»· ότι ο κανονισμός (ΕΟΚ) αριθ. 1319/90 του Συμβουλίου (5) καθόρισε την ενδεικτική τιμή των σπόρων σόγιας για την περίοδο εμπορίας 1990/91· ότι ο κανονισμός (ΕΟΚ) αριθ. 1320/90 του Συμβουλίου (6) καθόρισε την ελάχιστη τιμή των σπόρων σόγιας για την περίοδο εμπορίας 1990/91·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1990/91, οι ενδεικτικές τιμές παρέμβασης για τους κραμβόσπορους, τους γογγυλόσπορους και τους ηλιανθόσπορους, η προσαύξηση για τους κραμβόσπορους, τους γογγυλόσπορους «διπλό μηδέν», η τιμή στόχου και η ελάχιστη τιμή των σπόρων σόγιας, που μειώνονται σύμφωνα με το άρθρο 2 του κανονισμού (ΕΟΚ) αριθ. 784/90, καθορίζονται ως εξής:  α) ενδεικτική τιμή για τους κραμβόσπορους και τους γογγυλόσπορους:  - 42,03 Ecu ανά 100 χιλιόγραμμα για την Ισπανία,  - 44,94 Ecu ανά 100 χιλιόγραμμα για τα άλλα κράτη μέλη·  β) τιμή παρεμβάσεως για τους κραμβόσπορους και τους γογγυλόσπορους:  - 37,78 Ecu ανά 100 χιλιόγραμμα για την Ισπανία,  - 40,69 Ecu ανά 100 χιλιόγραμμα για τα άλλα κράτη μέλη·  γ) ενδεικτική τιμή για τους ηλιανθόσπορους:  - 49,71 Ecu ανά 100 χιλιόγραμμα για την Ισπανία,  - 58,25 Ecu ανά 100 χιλιόγραμμα για τα άλλα κράτη μέλη·  δ) τιμή παρεμβάσεως για τους ηλιανθόσπορους:  - 44,84 Ecu ανά 100 χιλιόγραμμα για την Ισπανία,  - 53,38 Ecu ανά 100 χιλιόγραμμα για τα άλλα κράτη μέλη·  ε) τιμή στόχου για τους σπόρους σόγιας:  - 47,62 Ecu ανά 100 χιλιόγραμμα για την Ισπανία,  - 55,75 Ecu ανά 100 χιλιόγραμμα για τα άλλα κράτη μέλη·  ζ) ελάχιστη τιμή για τους σπόρους σόγιας:  - 40,73 Ecu ανά 100 χιλιόγραμμα για την Ισπανία,  - 48,86 Ecu ανά 100 χιλιόγραμμα για τα άλλα κράτη μέλη·  η) προσαύξηση για τους κραμβόσπορους ή τους γογγυλόσπορους « διπλό μηδέν»:  - 2,50 Ecu ανά 100 χιλιόγραμμα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται:  - από την 1η Ιουλίου 1990 όσον αφορά τους κραμβόσπορους και τους γογγυλόσπορους,  - από την 1η Αυγούστου 1990 όσον αφορά τους ηλιανθόσπορους,  - από την 1η Σεπτεμβρίου 1990 όσον αφορά τους σπόρους σόγιας.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 83 της 30. 3. 1990, σ. 102.  (4) ΕΕ αριθ. L 132 της 23. 3. 1990, σ. 9.  (5) ΕΕ αριθ. L 132 της 23. 3. 1990, σ. 13.  (6) ΕΕ αριθ. L 132 της 23. 3. 1990, σ. 14.